**Γ΄ ΚΛΙΣΗ**

**Η τρίτη κλίση περιλαμβάνει ουσιαστικά :**

**Φωνηεντόληκτα** όσα έχουν χαρακτήρα φωνήεν, π.χ. ἥρω-ς ἥρωο-ς, πόλι-ς πόλε-ως.

**Συμφωνόληκτα** όσα έχουν χαρακτήρα σύμφωνο, π.χ. κόραξ κόρακ-ος, σωλήν σωλῆν-ος.

**καταλήξεις της γ' κλίσης**

|  |  |  |  |  |
| --- | --- | --- | --- | --- |
|  | | Αρσενικά | Θηλυκά | Ουδέτερα |
| Ενικός | ον. γεν. δοτ. αιτ. κλ. | -ς -ος -ι -α -ς | - -ως  ν | - -ος -ως -ι - - |
| Πληθυντικός | ον. γεν. δοτ. αιτ. κλ. | -ες -ων -σι(ν) -ας -ες | -ς (-νς) | -α -ων -σι(ν) -α -α |

**Παρατηρήσεις στις καταλήξεις των ονομάτων της γ' κλίσης**  
Από τα ονόματα της γ' κλίσης:

τα **αρσενικά** και τα **θηλυκά** έχουν σ' όλες τις πτώσεις τις**ίδιες καταλήξεις**·  
τα **ουδέτερα** διαφέρουν από τα αρσενικά και τα θηλυκά στην ονομαστική, αιτιατική και κλητική του ενικού και του πληθυντικού.  
  
Το **ι**και το **α** στη λήγουσα των ονομάτων της γ' κλίσης είναι **βραχύχρονα**, π.χ.  
ἡ γνῶσ**ι**ς, τὸν ἀγῶν**α**.

**Φωνηεντόληκτα**

**α-β) Φωνηεντόληκτα καταληκτικά μονόθεμα σε -ως, γεν. -ωος και σε -υς, γεν. -υος**

|  |  |  |  |  |  |
| --- | --- | --- | --- | --- | --- |
| Ενικός αριθμός | | | | | |
| ὁ τοῦ τῷ τὸν ὦ | ἥρω-**ς** ἥρω-**ος** ἥρω-**ι** ἥρω-**α** ἥρω-**ς** | θὼ-**ς**[1](javascript:) θω-**ὸς** θω-**ὶ** θῶ-**α** θὼ-**ς** | βότρυ-**ς**[2](javascript:) βότρυ-**ος** βότρυ-**ϊ** βότρυ-[**ν**](javascript:) [βότρυ](javascript:) | ἰχθὺ-**ς**[3](javascript:) ἰχθύ-**ος** ἰχθύ-**ϊ** ἰχθὺ-[**ν**](javascript:) [ἰχθὺ](javascript:) | [δρῦ](javascript:)-**ς**[4](javascript:) δρυ-**ὸς** δρυ-**ΐ** [δρῦ](javascript:)-[**ν**](javascript:) [δρῦ](javascript:) |
| Πληθυντικός αριθμός | | | | | |
| οἱ τῶν τοῖς τοὺς ὦ | ἥρω-**ες** ἡρώ-**ων** ἥρω-**σι(ν)** ἥρω-**ας** ἥρω-**ες** | θῶ-**ες** θώ-**ων** θω-**σὶ(ν)** θῶ-**ας** θῶ-**ες** | βότρυ-**ες** βοτρύ-**ων** βότρυ-**σι(ν)** βότρυ-**ς** βότρυ-**ες** | ἰχθύ-**ες** ἰχθύ-**ων** ἰχθύ-**σι(ν)** ἰχθῦ-**ς** ἰχθύ-**ες** | δρύ-**ες** δρυ-**ῶν** δρυ-**σὶ(ν)** [δρῦ](javascript:)-**ς** δρύ-**ες** |

**Παρατηρήσεις**  
1. Η αιτιατική του ενικού σχηματίζεται με την κατάληξη -**ν** αντί -**α** και η αιτιατική του πληθυντικού με την κατάληξη -**ς** αντί -**ας**, π.χ. τὸν βότρυ**ν**, τοὺς βότρυ**ς.**

2. Η κλητική του ενικού σχηματίζεται χωρίς κατάληξη, π.χ. ὦ **βότρυ**.

3. Όλοι οι μονοσύλλαβοι τύποι και η αιτιατική του πληθυντικού γενικά, όταν αυτή τονίζεται στη λήγουσα, παίρνουν περισπωμένη αντίθετα με τον [κανόνα](javascript:): *ἡ δρῦς, τὴν δρῦν, ὦ δρῦ, τὰς δρῦς – τοὺς ἰχθῦς, τὰς κλιτῦς, τὰς Ἐρινῦς*.  
  
Κατά το *βότρυς* κλίνονται: *ὁ στάχυς, ἡ πίτυς* (είδος πεύκου), *ὁ κάνδυς* (μηδικός μανδύας) κ.ά., καθώς και το ουδέτ. *τὸ νᾶπυ* (= σινάπι).  
Κατά το *ἰχθὺς* κλίνονται: *ἡ Ἐρινύς, ἡ ἰλὺς* (= λάσπη), *ἡ ἰσχύς, ἡ κλιτύς* (= πλαγιά), *ἡ ὀσφύς* (= το κατώτερο τμήμα της σπονδυλικής στήλης), *ἡ ὀφρύς* (= φρύδι), *ἡ πληθύς* (= πλήθος) κ.ά.

Κατά το δρῦς κλίνονται: *ὁ και ἡ σῦς ή ὗς* (= αγριόχοιρος), *ὁ μῦς* (= ποντίκι) που ήταν αρχικά σιγμόληκτο (θ. μυσ-) κ.ά.

**γ) Φωνηεντόληκτα καταληκτικά διπλόθεμα:  
αρσενικά και θηλυκά σε -ις (γεν. -εως) // -υς (γεν. -εως)  
ουδέτερα σε -υ (γεν. -εως)**

|  |  |  |  |  |  |  |
| --- | --- | --- | --- | --- | --- | --- |
| Ενικός αριθμός | | | | | | |
| θ. δυναμῐ, δυναμε | | (θ. πολῐ-, πολε-) | (θ. πελεκῠ-, πελεκε-) | | (θ. ἀστῠ-, ἀστε-) | |
| ἡ τῆς τῇ τὴν ὦ | δύναμι-**ς** δυνάμ-[**ως**](javascript:) δυνάμ**ει** δύναμι-**ν** δύναμι | πόλι-**ς** πόλε-[**ως**](javascript:) πόλ**ει** πόλι-**ν** πόλι | ὁ τοῦ τῷ τὸν ὦ | πέλεκυ-**ς**[1](javascript:) πελέκε-[**ως**](javascript:) πελέκ-**ει** πέλεκυ-**ν** πέλεκυ | τό τοῦ τῷ τό ὦ | ἄστ**υ**[2](javascript:) ἄστε-[**ως**](javascript:) ἄστ**ει** ἄστ**υ** ἄστ**υ** |
| Πληθυντικός αριθμός | | | | | | |
| αἱ τῶν ταῖς τὰς ὦ | δυνάμ**εις** δυνάμε-[**ων**](javascript:) δυνάμε-**σι(ν)** δυνάμ**εις** δυνάμ**εις** | πόλ**εις** πόλε-[**ων**](javascript:) πόλε-**σι(ν)** πόλ**εις** πόλ**εις** | οἱ τῶν τοῖς τοὺς ὦ | πελέκ**εις** πελέκε-[**ων**](javascript:) πελέκε-**σι(ν)** πελέκ**εις** πελέκ**εις** | τά τῶν τοῖς τά ὦ | ἄστ**η** ἄστε-[**ων**](javascript:) ἄστε-**σι(ν)** ἄστ**η** ἄστ**η** |

**Παρατηρήσεις**  
Τα φωνηεντόληκτα σε -**ις** ή -**υς**:

1. έχουν δύο θέματα: ένα σε -**ι** ή -**υ** από το οποίο σχηματίζονται η ονομαστική, η αιτιατική και η κλητική του ενικού, και άλλο σε  **-ε,** από το οποίο σχηματίζονται οι άλλες πτώσεις του ενικού και όλος ο πληθυντικός (και δυϊκός).

2. στη γενική του ενικού έχουν κατάληξη -**ως** (αντί -**ος**) και τονίζονται στη γενική του ενικού και του πληθυντικού στην ΠΠΛ αντίθετα με τον [κανόνα](javascript:).

3. [συναιρούν](javascript:) το χαρακτήρα *ε*με το ακόλουθο **ε**ή **ι**των καταλήξεων σε **ει**, π.χ. πόλεες > πόλ**ει**ς.

4. σχηματίζουν:

α. την αιτιατική του ενικού με την κατάληξη -**ν** (τὴν πόλι-**ν**),  
β. την κλητική του ενικού χωρίς κατάληξη, π.χ. ὦ πόλι,  
γ. και την αιτιατική του πληθυντικού όμοια με την ονομαστική από αναλογία προς αυτή, π.χ. αἱ πόλεις, τὰς πόλεις.

5. Στο ουσιαστικό *τὸ ἄστυ*, στον πληθυντικό αριθμό, ο χαρακτήρας **ε** συναιρείται με την κατάληξη **-α** σε **-η**: (ἄστε-α) ἄστ**η**.

Κατά το *δύναμις* κλίνονται τα προπαροξύτονα θηλυκά: *αἴσθησις, ἀκρόπολις, βεβαίωσις, γένεσις, γέννησις, δήλωσις, δῄωσις, κράτησις, ποίησις* κ.ά. και το αρσ. *ὁ πρύτανις*.

Κατά το *πόλις* κλίνονται: *ἡ κόνις, ὁ μάντις, ὁ ὄφις* κ.ά., καθώς και πολλά δισύλλαβα αφηρημένα ουσιαστικά: *γεῦσις, ὄψις, πτῶσις* κτλ.  
Κατά το *πέλεκυς* κλίνονται: *ὁ πῆχυς* και *ὁ πρέσβυς*

**ΦΩΝΗΕΝΤΟΛΗΚΤΑ ΤΗΣ Γ΄ ΚΛΙΣΗΣ ΣΕ -ις (γεν. -εως) (που δείχνει ιδίως την ορθογραφία των λέξεων)**

*ἄρσις, βάσις, δρᾶσις, δόσις, θλάσις, θλῖψις, κάμψις, κλάσις*(= θραύση, τσάκισμα)*, κλίσις, κρᾶσις, κρίσις, κῦψις, λύσις, μεῖξις, νύξις, ξῦσις, πίστις, πλάσις, πλύσις, πνῖξις, πόσις*(= πιοτό)*, πύστις*(= ερώτηση, πληροφορία)*, πρᾶξις, ῥάχις, ῥῆσις*(= λόγος, ομιλία)*, ῥῖψις, ῥῦσις*(= σωτηρία, απελευθέρωση)*ῥύσις*(= ροή, ρεύμα)*, στάσις, στίξις, στῦψις, τάξις, τάσις, τρῖψις, τύψις, ὕβρις, φάσις, φθίσις, φράσις, φύσις, χύσις, ψῆξις*(= ξύσιμο)*, ψῦξις*(= ψύξη).

**δ) Φωνηεντόληκτα καταληκτικά μονόθεμα σε -εύς, -οῦς -αῦς  
ε) Φωνηεντόληκτα ακατάληκτα διπλόθεμα σε -ώ, γεν. -οῦς**

|  |  |  |  |  |  |
| --- | --- | --- | --- | --- | --- |
| μονόθεμα | | | | | |
| Ενικός αριθμός | | | | | |
| ὁ τοῦ τῷ τὸν ὦ | βασιλεύ-**ς** βασιλέ-**ως**[**α**](javascript:)[**β**](javascript:)βασιλ**εῖ**[**γ**](javascript:)βασιλέ-**α** βασιλεῦ[**δ**](javascript:) | ἁλιεύ-**ς**[**1**](javascript:)ἁλιέ-**ως ἁλι-ῶς**[**α**](javascript:)[**β**](javascript:)ἁλι**εῖ**[**γ**](javascript:)ἁλιέ-**α ἁλι-ᾶ** ἁλιεῦ[**δ**](javascript:) | βοῦ-**ς**[**2**](http://users.sch.gr/ipap/Ellinikos%20Politismos/Yliko/Theoria%20arxaia/Askiseis%20Grammatikis%20arxaias%20ellinikis.htm) βο-**ὸς**[**α**](javascript:) βο-**ΐ** βοῦ**-ν** βοῦ | ἡ τῆς τῇ τὴν ὦ | γραῦ-**ς**[**3**](javascript:)γρα-**ός**[**α**](javascript:) γρα-**ΐ** γραῦ-**ν** γραῦ |
| Πληθυντικός αριθμός | | | | | |
| οἱ τῶν τοῖς τοὺς ὦ | βασιλ**εῖς**[**γ**](javascript:)βασιλέ-**ων** βασιλεῦ-**σι(ν)** βασιλέ-**ας**[**ε**](javascript:)βασιλ**εῖς** | ἁλι**εῖς** ἁλιέ-**ων  ἁλι-ῶν** ἁλιεῦ-**σι(ν)** ἁλιέ-**ας ἁλι-ᾶς**[**ε**](javascript:)ἁλι**εῖς** | βό-**ες** βο-**ῶν** βου-**σὶ(ν)** βοῦ-**ς** βό-**ες** | αἱ τῶν ταῖς τὰς ὦ | γρᾶ-**ες** γρα-**ῶν** γραυ-**σὶ(ν)** γραῦ**ς** γρᾶ-**ες** |

**Παρατηρήσεις**στα φωνηεντόληκτα σε -**εύς**, -**οῦς**, **αῦς**:

1. Το **υ** του χαρακτήρα αποβάλλεται πριν από φωνήεν: βασιλεὺς > βασιλέ-ως  
2. Η κλητική του ενικού είναι όμοια με το θέμα (χωρίς κατάληξη): ὦ βασιλεῦ  
  
Στα φωνηεντόληκτα σε -**εύς**:

1. Η γενική του ενικού έχει κατάληξη -**ως** (αντί -**ος**): τοῦ βασιλέ-**ως**

2. Η αιτιατική του πληθυντικού έχει κατάληξη -**ας**: τούς βασιλέ-**ας**

3. Το **ε** που απομένει στο θέμα μετά την αποβολή του **υ**συναιρείται με το ακόλουθο **ε** ή **ι** των καταλήξεων σε **ει**: οι βασιλ**έ-ες** > βασιλ**εῖ**ς

Όσα φωνηεντόληκτα σε -**εὺς** έχουν πριν από το -**εὺς** φωνήεν [συναιρούν](javascript:) συνήθως το τελικό **ε** που απομένει στο θέμα με το ακόλουθο **ω** και **α** των καταλήξεων στη γενική και αιτιατική του ενικού και πληθυντικού: ἁλιεὺς, τοῦ ἁλι**έω**ς > ἁλι**ῶ**ς· τὸν ἁλι**έ-α**> ἁλι**ᾶ**· τῶν ἁλι**έ-ω**ν > ἁλι**ῶ**ν.  
  
Κατά το βασιλεύς κλίνονται: *βαφεύς, γονεύς, γραμματεύς, γραφεύς, ἱερεύς, κουρεύς, χαλκεύς* κ.ά. *Ἀμφισσεύς, Ἀχαρνεύς, Μεγαρεύς*κ.ά.  
Κατά το ἁλιεὺς κλίνονται: Δ*ωριεύς, Ἐρετριεύς, Εὐβοεύς, Πειραιεύς, Πλαταιεύς* κ.ά.  
Τα *βοῦς* και *γραῦς* είναι μοναδικά.

|  |  |
| --- | --- |
| διπλόθεμα | |
| Ενικός αριθμός | |
| ἠχώ ἠχόος > ἠχοῦς ἠχό-ι  > ἠχοῖ ἠχόα  > ἠχώ ἠχοῖ | Κλειώ Κλειό-ος > Κλειοῦς Κλειό-ι    > Κλειοῖ Κλειό-α   > Κλειώ Κλειοῖ |

**Παρατηρήσεις**στα φωνηεντόληκτα σε -**ω** γεν. -**ους**:

1. κανονικά δεν έχουν πληθυντικό και δυϊκό αριθμό· όταν όμως τους σχηματίζουν, κλίνονται σύμφωνα με τη β' κλίση, π.χ. ἡ λεχώ, αἱ λεχοί, τῶν λεχῶν.

2. σχηματίζουν την ονομαστική με το ισχυρό θέμα -**ω** χωρίς καμιά κατάληξη· στις πλάγιες πτώσεις [συναιρούν](javascript:) το χαρακτήρα **ο** του αδύνατου θέματος με τις καταλήξεις και οξύνονται στην αιτιατική αντίθετα με τον κανόνα, από αναλογία προς την ομόηχη ονομαστική, π.χ. ἡ ἠχὼ, τὴν ἠχ**ὼ.**

3. σχηματίζουν την κλητική με αρχαιότερο θέμα σε -**οι** χωρίς κατάληξη και παίρνουν περισπωμένη από αναλογία προς την ομόηχη δοτική, π.χ. τῇ **ἠχοῖ**, ὦ **ἠχοῖ.**  
  
Όμοια κλίνονται μερικά κύρια ονόματα: *Γοργώ, Ἐρατώ, Κλωθώ, Λητώ, Σαπφώ* κ.ά., καθώς και μερικά προσηγορικά: *λεχώ, πειθώ, φειδώ*κ.ά.